পরথমে  লিখিল পত্র চন্দ্রার গোচরে |  পুষ্পপাতে লেখে পত্র আড়াই অক্ষরে ||  পত্র লেখে জয়ানন্দ মনের যত কথা |  নিতি নিতি তোলা ফুলে তোমার মালা গাঁথা ||  তোমার গাঁথা মালা লইয়া কন্যা কান্দিলো বিরলে |  পুষ্প বন অন্ধকার তুমি চল্যা গেলে ||  কইতে গেলে মনের কথা কইতে না জুয়ায় |  সকল কথা তোমার কাছে কইতে কন্যা দায় ||  আচারি তোমার বাপ ধর্ম্মে কর্ম্মে মতি |  প্রাণের দোসর তার তুমি চন্দ্রাবতী ||  মাও নাই বাপ নাই থাকি মামার বাড়ী |  তোমার কাছে মনের কথা কইতে নাহি পারি ||  যেদিন  দেখ্যাছি কন্যা তোমাল চান্দবদন |  সেইদিন হইয়াছি আমি পাগল যেমন ||  তোমার মনের কথা আমি জানতে চাই |  সর্ব্বস্ব বিকাইলাম পায় তোমারে যদি পাই ||  আজি হতে ফুল তোলা সাঙ্গ যে করিয়া |  দেশান্তরি হইব ক্ন্যা বিদায়ে লইয়া ||  তুমি যদি লেখ পত্র আশায় দেও ভর |  যোগল পদে হইয়া থাকবাম তোমার কিঙ্কর ||